Nox polaris
Nox polaris est tempus, cum sol diutius, quam 24 horas, supra finitorem non ascendit. In regionibus, intra circulos polares (Arcticum et Antarcticum) sitis, nox polaris hieme (circa solstitium brumale) fit. Quanto ad polum propior locus est, tanto nox polaris ibi longior est. Nox polaris brevissima, — fere 48 horae, — in latitudine ≈ 67°25′ observatur; longissima, fere sex menses, in polo Australi. Axis Telluris declinatio causa noctium polarium est. Tempore solstitii aestivi his regionibus dies polaris fit.